Úradný vestník L 181 , 11/07/2002 S. 0023 - 0028



Rozhodnutie Komisie z 10. júla 2002, ktorým sa mení a dopĺňa rozhodnutie 94/278/ES zostavujúce zoznam tretích krajín, z ktorých členské štáty povoľujú dovoz niektorých výrobkov, na ktoré sa vzťahuje smernica Rady 92/118/EHS, pokiaľ ide o dovoz vaječných výrobkov, slimákov, žabacích stehienok, medu a materskej kašičky (oznámené pod dokumentom číslo C(2002) 2555) (Text s významom pre EHP) (2002/574/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992 o veterinárnych a hygienických predpisoch upravujúcich obchod a dovoz výrobkov do spoločenstva, pokiaľ sa na ne nevzťahujú dané požiadavky stanovené v osobitných predpisoch spoločenstva, uvedených v kapitole I prílohy A smernice 89/662/EHS, a pokiaľ ide o patogénnych pôvodcov, v smernici 90/425/EHS [1], naposledy zmenenej a doplnenej rozhodnutím Komisie 2001/7/ES [2], a najmä na jej článok 10, keďže: (1) tretie krajiny, z ktorých členské štáty povoľujú dovoz vajec určených na ľudskú spotrebu, sú uvedené v zozname uvedenom v bode A časti VIII prílohy k rozhodnutiu Komisie 94/278/ES z 18. marca 1994, ktorým sa zostavuje zoznam tretích krajín, z ktorých členské štáty povoľujú dovoz určitých výrobkov, na ktoré sa vzťahuje smernica Rady 92/118/EHS [3], naposledy zmenená a doplnená rozhodnutím 2002/337/ES [4]. Tento zoznam pozostáva z odkazu na prílohu k rozhodnutiu Komisie 94/85/ES zo 16. februára 1994, ktorým sa stanovuje zoznam tretích krajín, z ktorých členské štáty povoľujú dovoz čerstvého hydinového mäsa [5], naposledy zmenenému a doplnenému rozhodnutím 2001/733/ES [6]; (2) tretie krajiny, z ktorých členské štáty povoľujú dovoz vaječných výrobkov určených na ľudskú spotrebu, sú uvedené v zozname uvedenom v bode B časti VIII rozhodnutia 94/278/ES. Tento zoznam pozostáva z odkazu na prílohu k rozhodnutiu Komisie 79/542/EHS z 21. decembra 1976, ktorým sa stanovuje zoznam tretích krajín, z ktorých členské štáty povoľujú dovoz hovädzieho dobytka, ošípaných, koní, oviec a kôz, čerstvého mäsa a mäsových výrobkov [7], naposledy zmenenému a doplnenému rozhodnutím 2001/731/ES [8]; (3) u vaječných výrobkov sa zdá nejasný odkaz na rozhodnutie 79/542/EHS, ktorý sa týka výlučne cicavcov. Z veterinárneho hľadiska by bol logickejší odkaz na prílohu A k rozhodnutiu 94/85/ES, ktorým sa stanovuje zoznam tretích krajín, z ktorých členské štáty povoľujú dovoz čerstvého hydinového mäsa. Nakoľko vaječné výrobky sú tepelne ošetrené, zatiaľ čo čerstvé hydinové mäso zostáva surové, kritériá na schválenie dovozu z tretích krajín sú menej prísne, a preto je možné zostaviť doplnkový zoznam, aby sa zachoval existujúci dovoz; (4) tretie krajiny, z ktorých členské štáty povoľujú dovoz slimákov určených na ľudskú spotrebu, sú uvedené v zozname obsiahnutom v časti XI prílohy k rozhodnutiu 94/278/ES; (5) tretie krajiny, z ktorých členské štáty povoľujú dovoz žabích stehienok určených na ľudskú spotrebu, sú uvedené v zozname obsiahnutom v časti XII prílohy k rozhodnutiu 94/278/ES; (6) osobitné hygienické podmienky uplatniteľné na slimáky a žabie stehienka sú stanovené v častiach I a II kapitoly 3 prílohy II smernice 92/118/EHS. Tieto podmienky pozostávajú z niekoľkých odkazov na smernicu Rady 91/493/EHS z 22. júla 1991 o hygienických predpisoch pre produkciu a uvádzanie výrobkov rybolovu na trh [9]. Tretie krajiny, z ktorých členské štáty povoľujú dovoz výrobkov rybolovu určených na ľudskú spotrebu, sú uvedené v zozname uvedenom v prílohe k rozhodnutiu Komisie 97/296/ES z 22. apríla 1997, ktorým sa stanovuje zoznam tretích krajín, z ktorých je povolený dovoz výrobkov rybolovu určených na ľudskú spotrebu [10], naposledy zmenenému a doplnenému rozhodnutím 2002/28/ES [11]; (7) odkaz na prílohu k rozhodnutiu 97/296/EHS by zjednodušil aktualizáciu zoznamov tretích krajín, z ktorých členské krajiny povoľujú dovoz slimákov a žabích stehienok, a tiež by bol z veterinárneho hľadiska logickejší; (8) pre slimáky a žabacie stehienka by sa mal stanoviť tiež doplnkový zoznam tretích krajín, aby sa zachoval existujúci dovoz z tretích krajín, ktoré sú schválené v súlade s príslušnými kritériami smernice 91/493/EHS, ale nie sú uvedené v zozname rozhodnutia 97/296/ES; (9) tretie krajiny, z ktorých členské štáty povoľujú dovoz medu, sú uvedené v zozname uvedenom v časti XIV prílohy k rozhodnutiu 94/278/ES; (10) rozhodnutie Komisie 2000/159/ES z 8. februára 2000 o predbežnom schválení plánov tretích krajín týkajúcich sa rezíduí podľa smernice Rady 96/23/ES [12], naposledy zmenenej a doplnenej rozhodnutím 2002/336/ES [13], uvádza vo svojej prílohe tri krajiny, ktoré predložili plán stanovujúci záruky, ktoré poskytujú, pokiaľ ide o sledovanie skupín rezíduí a látok uvedených v prílohe I k smernici Rady 96/23/ES z 29. apríla 1996 o opatreniach na sledovanie určitých látok a ich rezíduí u živých zvierat a v živočíšnych výrobkoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS [14] pre uvedené zvieratá alebo základné živočíšne výrobky; (11) je vhodné povoliť dovoz medu z tých tretích krajín, ktoré spĺňajú požiadavky smernice 96/23/ES. Preto by sa mal obsah časti XIV prílohy k rozhodnutiu 94/278/ES nahradiť odkazom na rozhodnutie 2000/159/ES; (12) materská kašička určená na ľudskú spotrebu sa získava za rovnakých podmienok ako med, a preto by sa na uvedený výrobok mali vzťahovať rovnaké dovozné požiadavky. Preto by sa mal podľa toho zmeniť a doplniť nadpis časti XIV prílohy k rozhodnutiu 94/278/ES; (13) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 94/278/ES sa mení a dopĺňa takto: a) časť VIII prílohy sa nahrádza znením prílohy I k tomuto rozhodnutiu; b) časť XI prílohy sa nahrádza znením prílohy II k tomuto rozhodnutiu; c) časť XII prílohy sa nahrádza znením prílohy III k tomuto rozhodnutiu; d) časť XIV prílohy sa nahrádza znením prílohy IV k tomuto rozhodnutiu. Článok 2 Toto rozhodnutie je adresované členským štátom. V Bruseli 10. júla 2002 Za Komisiu David Byrne člen Komisie [1] Ú. v. ES L 62, 15.3.1993, s. 49. [2] Ú. v. ES L 2, 5.1.2001, s. 27. [3] Ú. v. ES L 120, 11.5.1994, s. 44. [4] Ú. v. ES L 116, 3.5.2002, s. 58. [5] Ú. v. ES L 44, 17.2.1994, s. 31. [6] Ú. v. ES L 275, 18.10.2001, s. 17. [7] Ú. v. ES L 146, 14.6.1979, s. 15. [8] Ú. v. ES L 274, 17.10.2001, s. 22. [9] Ú. v. ES L 268, 24.9.1991, s. 15. [10] Ú. v. ES L 122, 14.5.1997, s. 21. [11] Ú. v. ES L 11, 15.1.2002, s. 44. [12] Ú. v. ES L 51, 24.2.2000, s. 30. [13] Ú. v. ES L 116, 3.5.2002, s. 51. [14] Ú. v. ES L 125, 23.5.1996, s. 10. -------------------------------------------------- PRÍLOHA I Časť VIII prílohy k rozhodnutiu 94/278/ES sa nahrádza týmto: "Časť VIII A. Zoznam tretích krajín, z ktorých členské štáty povoľujú dovoz vajec určených na ľudskú spotrebu Všetky tretie krajiny uvedené v prílohe k rozhodnutiu 94/85/ES, ktorým sa stanovuje zoznam tretích krajín, z ktorých členské štáty povoľujú dovoz čerstvého hydinového mäsa. B. Zoznam tretích krajín, z ktorých členské štáty povoľujú dovoz vaječných výrobkov určených na ľudskú spotrebu Všetky tretie krajiny uvedené v prílohe k rozhodnutiu 94/85/ES a tieto krajiny: (AL) Albánsko (EE) Estónsko (GL) Grónsko (HK) Hong Kong (IN) India (MK [1]) bývalá Juhoslovanská republika Macedónsko (MX) Mexiko (NC) Nová Kaledónia (RU) Rusko (SG) Singapur (YU) Juhoslovanská zväzová republika." [1] Predbežný kód, ktorým nie je žiadnym spôsobom dotknuté konečné označenie krajiny, ktoré sa dohodne po ukončení rokovaní, ktoré v súčasnosti prebiehajú v OSN. -------------------------------------------------- PRÍLOHA II Časť XI prílohy k rozhodnutiu 94/278/ES sa nahrádza týmto: "Časť XI Zoznam tretích krajín, z ktorých členské štáty povoľujú dovoz slimákov určených na ľudskú spotrebu Všetky tretie krajiny uvedené v prílohe k rozhodnutiu 97/296/ES a nasledujúce krajiny: (BA) Bosna a Hercegovina (HU) Maďarsko (MD) Moldavsko (MK [1]) bývalá Juhoslovanská republika Macedónsko (SK) Slovensko (SY) Sýria (UA) Ukrajina." [1] Predbežný kód, ktorým nie je žiadnym spôsobom dotknuté konečné označenie krajiny, ktoré sa dohodne po ukončení rokovaní, ktoré v súčasnosti prebiehajú v OSN. -------------------------------------------------- PRÍLOHA III Časť XII prílohy k rozhodnutiu 94/278/ES sa nahrádza týmto: "Časť XII Zoznam tretích krajín, z ktorých členské štáty povoľujú dovoz žabacích stehienok určených na ľudskú spotrebu Všetky tretie krajiny uvedené v prílohe k rozhodnutiu 97/296/ES a nasledujúce krajiny: (BA) Bosna a Hercegovina (HU) Maďarsko (MK [1]) bývalá Juhoslovanská republika Macedónsko." [1] Predbežný kód, ktorým nie je žiadnym spôsobom dotknuté konečné označenie krajiny, ktoré sa dohodne po ukončení rokovaní, ktoré v súčasnosti prebiehajú v OSN. -------------------------------------------------- PRÍLOHA IV Časť XIV prílohy k rozhodnutiu 94/278/ES sa nahrádza týmto: "Časť XIV Zoznam tretích krajín, z ktorých členské štáty povoľujú dovoz medu a materskej kašičky určenej na ľudskú spotrebu Tretie krajiny uvedené v zozname prílohy k rozhodnutiu Komisie 2000/159/ES X v stĺpci týkajúcom sa medu." --------------------------------------------------